**Γιορτή 25ης Μαρτίου**

1. **Αφιέρωμα στον Ευαγγελισμό**
2. **Βυζαντινή χορωδία**

Απολυτίκιο του Ευαγγελισμού

«Τη υπερμάχω»

1. **Συνέντευξη από τους ήρωες**

Δύο δημοσιογράφοι μιλούν εναλλάξ

* Δεν ήταν τυχαία η επιλογή της ημέρας για την κήρυξη της επανάστασης.
* Την ημέρα του Ευαγγελισμού, τότε που φτάνει το χαρμόσυνο μήνυμα για την λύτρωση του ανθρώπου από την σκλαβιά της αμαρτίας.
* Τέτοια μέρα κηρύσσεται και η επανάσταση το ηρωικό σύνθημα για την λύτρωση του έθνους μας απ’ την σκλαβιά των Τούρκων.
* Οι ιστορικοί ερευνητές, μαθητές του σχολείου μας αναλάβαμε να προσεγγίσουμε τους χρόνους της Τουρκοκρατίας, τις μορφές της επανάστασης και να μελετήσουμε τα γεγονότα παίρνοντας πληροφορίες από αυτόπτες μάρτυρες μέσα από τα απομνημονεύματά τους.
* Γιατί;
* Γιατί μας νοιάζει! Θέλουμε να ξέρουμε την ιστορία μας.
* Δεν πρέπει να ξεχνάμε. Χρωστάμε σ’ αυτούς που έφυγαν, που θα ’ρθουν… όπως λέει ο ποιητής.
* Nα συνεχίσουμε αυτό που το γένος των Ελλήνων εργάστηκε από την αρχαιότητα και δίδαξε σ’ όλο τον κόσμο τον τρόπο για την κατάκτηση της σοφίας, της ελευθερίας, της δημοκρατίας, του πολιτισμού.
* Το απαιτούν οι μέρες περισσότερο από κάθε άλλη εποχή να τιμήσουμε τους ήρωες, να τους ακούσουμε, να αφουγκραστούμε την ανάσα τους και τον παλμό τους.
* Και ξεκινάμε την συνέντευξη:

**Δημοσιογράφος 1**

**Δ1** Κ**.** Κολοκοτρώνη γιατί κάνατε την επανάσταση; Ήταν όντως τόσο βαρύς ο ζυγός των Τούρκων;

**Κολοκοτρώνης**

Εμείς όταν πήραμε τα όπλα είπαμε πρώτα υπέρ πίστεως κι έπειτα υπέρ πατρίδος.

Παντού από τρεις εκατοντάδες χρονών κειτόνταν η πατρίδα μας υποκάτου από τη φυλή της Αγάρ. Δεν ήταν της τιμής των παλικαριών μήτε θεοφοβούμενο πράγμα, λύκοι να φωλιάζουν εις τες εκκλησίες, ή να ’ναι αχούρια αλόγων, η Τουρκία να αρπάζει τα παιδιά από τον κόρφο των μανάδων και οι άνθρωποι να ξαγοράζουν κάθε χρόνο το κεφάλι τους με το χαράτσι, χειρότερα από τους πλέους εντροπιασμένους σκλάβους.

**Δημοσιογράφος 2**

Πώς τα βάλατε με μια τέτοια αυτοκρατορία; Πού στηριχτήκατε; Δεν ήταν καθαρή τρέλα;

**Κολοκοτρώνης**

Δίκιο έχεις να ρωτάς. Ο κόσμος μας έλεγε τρελούς. Εμείς αν δεν ήμασταν τρελοί δεν θα κάναμε την επανάσταση. Όταν αποφασίσαμε να κάνουμε την Επανάσταση, δεν συλλογισθήκαμε ούτε πόσοι είμεθα ούτε πως δεν έχουμε άρματα ούτε ότι οι Τούρκοι εβαστούσαν τα κάστρα… ως μια βροχή έπεσε εις όλους μας η επιθυμία της ελευθερίας μας και όλοι και ο κλήρος μας και οι προεστοί και οι καπεταναίοι και οι πεπαιδευμένοι και οι έμποροι και οι μικροί και οι μεγάλοι, όλοι εσυμφωνήσαμε σε αυτό το σκοπό και εκάμαμε την Επανάσταση.

**Δημοσιογράφος 1**

Τι έχετε να πείτε στα παιδιά του σήμερα; Χρειάζεται να αγωνιστούν για κάτι; Υπάρχει κάποιο όραμα, κάποιος στόχος;

**Κολοκοτρώνης**

Παιδιά μου, να μην έχετε πολυτέλεια, να μην πηγαίνετε εις τους καφενέδες και εις τα μπιλιάρδα. Να σκλαβωθείτε εις τα γράμματα σας. Να ακούτε τας συμβουλάς των διδασκάλων και των γεροντοτέρων και κατά την παροιμίαν, «μύρια ήξευρε και χίλια μάθαινε».

Εις εσάς μένει να ισάσετε και να στολίσετε τον τόπο, όπου ημείς ελευθερώσαμε και δια να γίνει τούτο, πρέπει να έχετε ως θεμέλια της πολιτείας την ομόνοιαν, την θρησκεία και την φρόνιμον ελευθερία.

**Δημοσιογράφος 1**

Ευχαριστούμε πολύ.

Τον λόγο έχει ο αγωνιστής Μακρυγιάννης.

Κύριε Μακρυγιάννη πέστε μας κάτι εσείς από την εμπειρία σας. Είστε ικανοποιημένος από το αποτέλεσμα αυτό του αγώνα.

**Μακρυγιάννης**

… Αυτείνη η πατρίδα δεν λευτερώθη με παραμύθια, λευτερώθη μ’ αίματα και θυσίες κι’ από αυτά έγινε βασίλειον κι όχι να βραβεύωνται ολοένα οι κόλακες, κ’ οι αγωνισταί ν’ αδικιώνται. Ότι όταν σκοτώνονταν οι αγωνισταί, αυτεινοί κοιμώνταν. Κι όσο αγαπώ την πατρίδα μου δεν αγαπώ άλλο τίποτας. Να ’ρθή ένας να μου ειπή ότι θα πάγη ομπρός η πατρίδα, στρέγομαι να μου βγάλη και τα δύο μου μάτια. Ότι αν είμαι στραβός, και η πατρίδα μου είναι καλά, με θρέφει αν είναι η πατρίδα μου αχαμνά , δέκα μάτια να’ χω , στραβός θανά είμαι. Ότι σ΄ αυτείνη θα ζήσω, δεν έχω σκοπόν να πάγω αλλού… γνωρίζωμεν τις ενέργειες τις μυστικές των ξένων, οπού εργάζονται δια την θρησκεία μας. Θρησκείαν δεν αλλάζομεν εμείς, ούτε την πουλούμεν.

**Δημοσιογράφος 2**

Δώστε μας και το δικό σας μήνυμα για το σήμερα, που νιώθουμε μικροί και προδομένοι απ’ τους μεγάλους της γης.

**Μακρυγιάννης:**

Θα σας πω τι είπα στον Γάλλο τον Ντερνί όταν αποφασίσαμε 200 Έλληνες να αντισταθούμε στον Ιμπραήμ στους Μύλους. Μου λέει: τι κάνεις αυτού; οι θέσεις είναι αδύνατες. Του λέγω: είναι όμως δυνατός ο Θεός, όπου μας προστατεύει. Καν είμαστε ολίγοι, παρηγοριόμαστε με έναν τρόπο, ότι η τύχη μας έχει τους Έλληνες πάντα ολίγους. Ότι αρχή και τέλος, παλαιόθεν έως τώρα όλα τα θεριά πολεμούν να μας φάνε και δεν μπορούνε. Τρώνε από μας και μένει και μαγιά. Και οι ολίγοι αποφασίζουν να πεθάνουν… και όταν το κάμουν, λίγες φορές χάνουν και πολλές κερδίζουν.

Το λέγω και σε σας: αν έχετε αρετή και ομόνοια, θα ευλογήση ο Θεός τα έργα σας και θα σας φωτίσει στο καλό και να υπάρξουν οι τίμιοι και οι αγαθοί άνθρωποι, εκείνοι οπού ‘περασπίζονται το δίκιον.

**Δημοσιογράφος 2**

Το πήραμε το μήνυμα μπάρμπα Γιάννη Μακρυγιάννη.

Μέσα από τα ορμητικά νερά του Δούναβη ανασύρουμε τη φλογερή μορφή του τραγουδιστή της λευτεριάς και τον καλούμε να μας αποδώσει το ξέσπασμα της καρδιάς του για την ελευθερία. Ακούμε το Θούριο του Ρήγα Φεραίου από τη χορωδία.

**Δ5+λόγια τραγουδιού - χορωδία**

«Ως πότε παλληκάρια, να ζούμεν στα στενά

μονάχοι σαν λιοντάρια στις ράχες στα βουνά

σπηλιές να κατοικούμεν, να βλέπωμεν κλαδιά,

να φεύγωμ’ απ’ τον κόσμον, για την πικρήν σκλαβιά,

να χάνωμεν αδέλφια, Πατρίδα και γονείς, τους φίλους,

τα παιδιά μας κι’ όλους τους συγγενείς

Καλλιό ’ ναι μιάς ώρας ελεύθερη ζωή

Παρά σαράντα χρόνια, σκλαβιά και φυλακή»

**Δημοσιογράφος 1**

Ο Φωτάκος Χρυσανθόπουλος, υπασπιστής του Θεόδωρου Κολοκοτρώνη, στα απομνημονεύματά του μας πληροφορεί για την παρουσία και το έργο των κλεφτών. Πριν πούμε τα τραγούδια τους ας αξιοποιήσουμε την παρουσία του κυρίου Φωτάκου που βρίσκεται ανάμεσα στους καλεσμένους μας για να λύσουμε μια απορία. Οι κλέφτες τι σκοπό είχαν να πλουτίσουν όπως σήμερα; Γιατί ονομάζονται έτσι;

**Δ6:** Φώτα και ανοιχτό βιβλίο με το έργο του Φωτάκου.

**Φωτάκος Χρυσανθόπουλος**

Την ονομασίαν κλέφτες έδωκεν η Τούρκικη εξουσία εις όλους εκείνους τους Έλληνας, οι οποίοι προ της επαναστάσεως έλαβαν τα όπλα και έζων ελεύθεροι μη θέλοντες να υπακούωσιν εις αυτήν. Ο δε τρόπος της προστασίας και της εκδικήσεως των κλεπτών ήτο ολεθριώτατος εις τους Τούρκους, και ως εκ τούτου επεριστέλλοντο αι καταχρήσεις και αι αδικίαι και των ατόμων και της ιδίας εξουσίας, αι οποίαι ήσαν ανυπόφοροι και δυσβάστακτοι , και υπερέβαιναν τα όρια της υπομονής, διότι οι Τούρκοι ήθελαν να κάμνουν τας ορέξεις των άνευ χαλινού, επειδή έπαιρναν του ενός την κόρην, του άλλου το παιδί και του άλλου την γυναίκα, και ό,τι άλλο έβλεπαν ότι είχεν. Ο αδύνατος ραγιάς παθαίνων όλα αυτά τα κακά δεν εύρισκεν αλλού υπεράσπισιν παρά μόνον εις τον ομόθρησκόν του κλέπτην.

**Δημοσιογράφος 1**

Ευχαριστούμε. Αξίζει λοιπόν να ακούσουμε σε ένα μουσικό διάλειμμα δύο τραγούδια για τους ηρωικούς κλέφτες.

**Δ7 κλέφτες + λόγια τραγουδιού χορωδία**

**Δ8 + τραγούδι + κάμποι, λαγκάδια και βουνά** χορωδία

**Δημοσιογράφος 2**

Κύριε Φωτάκο, τι έχετε να μας πείτε για το κρυφό σχολείο;

**Φωτάκος (1829)**

Μόνοι των οι Έλληνες εφρόντιζαν δια την παιδείαν, η οποία εσυνίστατο εις το να μανθάνουν τα κοινά γράμματα και ολίγην αριθμητικήν ακανόνιστον. Εν ελλείψει δε διδασκάλου ο ιερεύς εφρόντιζε περί τούτου. Όλα αυτά εγίνοντο εν τω σκότει και κρυφά από τους Τούρκους.

Ο Ελληνικός κλήρος ήτο προωρισμένος άνωθεν δια να ευρεθή τόσον φιλόπατρις και να σώση ολόκληρον το Έθνος διότι άμα η Βυζαντινή Αυτοκρατορία εχάθη, ο κλήρος εδέχθη την κηδεμονίαν του Έθνους απροστατεύτου, και μη έχοντος άλλο στήριγμα και άλλην παρηγορίαν, ειμή μόνον την θρησκείαν.

**Δημοσιογράφος 1**

Το 1584 δημοσιεύονται επιστολές του Θεοδόσιου Ζυγομαλά πρωτονοτάριου του οικουμενικού Πατριάρχη που απευθύνονται στον γερμανό φιλόλογο Martin Cruslus και περιγράφει την κατάσταση της παιδείας .

**Ζυγομαλάς**

« Σοφίαν γαρ ή μαθήματα, δούλοι όντες νυν, ουκ έχομεν»

« Το σκοτάδι της σκλαβιάς έφερνε όλες τις πόλεις του Ελληνισμού σε τραγική αντίθεση με το λαμπρό βυζαντινό παρελθόν. Τα ελληνικά μέρη δεν είχαν πια ελεύθερες επιστήμες παρόλο που διψάνε οι Έλληνες για παιδεία, διότι το Ελληνικό γένος έχει ως έμφυτα από τον Θεό πλεονεκτήματα την ευγένεια και την φιλομάθεια. Αλλά η βαριά και τυραννική σκλαβιά των Τούρκων δεν αφήναν την σοφία να ανθίσει.»

**Δημοσιογράφος 2**

Πώς ζούσαν οι χριστιανοί με τους Οθωμανούς; Συνυπήρχαν ειρηνικά;

**Ζυγομαλάς**

Πολλές φορές απορώ πως κατόρθωσε να επιβιώσει η χριστιανική πίστη στην Τουρκία και πως υπάρχουν το έτος 1650 στην Ελλάδα 1.200.000 ορθόδοξοι. Και να σκεφτεί κανείς, ότι ουδέποτε από την εποχή του Νέρωνα, του Δομητιανού και του Διοκλητιανού έχει να υποστεί ο Χριστιανισμός διωγμό σκληρότερο από αυτούς που αντιμετωπίζει σήμερα (δηλαδή το 1650) η ανατολική εκκλησία… Και όμως οι Έλληνες είναι ευτυχισμένοι που παραμένουν χριστιανοί.

**Δημοσιογράφος 1**

Ας ακούσουμε την μαρτυρία ενός Ιεράρχη του γνωστού μας Παλαιών Πατρών Γερμανού για το ποια ήταν η θέση και η προσφορά της εκκλησίας στα χρόνια της σκλαβιάς. Και μια πληροφορία από τα απομνημονεύματα του Παλαιών Πατρών Γερμανού για την κατάσταση που επικράτησε μετά την πτώση.

**Παλαιών Πατρών Γερμανός**

Το ελληνικόν έθνος αφού υπέκυψεν εις το βάρβαρον και σκληρότατον ζυγόν της Οθωμανικής τυραννίας, υστερήθη όχι μόνο την ελευθερία του αλλά και παν είδος μαθήσεως και κατήντησε να μη γνωρίζει ουδέ την πάτριόν του γλώσσα εκτός ολίγων τινών πεπαιδευμένων όπου κατά καιρούς ήκμασαν, των οποίων τα συγγράμματα μαρτυρούσιν την εις τας μαθήσεις πρόοδον τους. Και ήτον ενδεχόμενων να εκλείψει διόλου από το έθνος η ελληνική γλώσσα εάν δεν την διέσωζεν η Εκκλησία προς ην οφείλεται και κατά τούτο ευγνωμοσύνη.

**Δημοσιογράφος 2**

Από σας σεβαστέ πατέρα, θέλουμε μια διευκρίνιση: πότε ακριβώς κηρύχθηκε η επανάσταση και γιατί άργησε 400 χρόνια;

**Παλαιών Πατρών Γερμανός**

Σας ευχαριστώ για την ευκαιρία που μου δίνετε να αναφερθώ στα γεγονότα. Η ημερομηνία της 25ης Μαρτίου είχε προεπιλεγεί από την Φιλική εταιρία ως ημέρα του γενικού ξεσηκωμού. Λόγω ενθουσιασμού και ανυπομονησίας τα γεγονότα ξεκίνησαν λίγες μέρες νωρίτερα.

***Ιστορία***

21 Μαρτίου κήρυξη της επανάστασης στα Καλάβρυτα

24 Μαρτίου στη Στερεά Ελλάδα

Στις 25 Μαρτίου ύψωσε ο Π. Π. Γερμανός το λάβαρο της Επαναστάσεως στην πλατεία Αγίου Γεωργίου της Πάτρας.

10 Απριλίου 1821: την ημέρα του Πάσχα, απαγχονίζεται ο Πατριάρχης Γρηγόριος Ε΄ από τον Σουλτάνο και παρέμεινε κρεμασμένος στην Πύλη του Πατριαρχείου για 3 ημέρες. Επάνω στο σώμα του το έγγραφο της καταδίκης από τον σουλτάνο γράφει: «κατά πάσαν πιθανότητα, αυτός ο ίδιος μετέσχε κρυφίως ως αρχηγός της επαναστάσεως».

Η επαναστατική οργάνωση προϋπήρχε και η φλόγα άναψε σχεδόν ταυτόχρονα σε άλλα μέρη του Ελλαδικού χώρου. Η τελική εξόρμηση του Ελληνισμού προς την πολυπόθητη Ελευθερία έχει ήδη αρχίσει…

Η επανάσταση του ’21 δεν ήταν η πρώτη.

Από την ημέρα που σκλαβωθήκαμε μέχρι το 1821 έγιναν 100 περίπου εξεγέρσεις των Ελλήνων…

**Δημοσιογράφος 1**

Υπάρχουν αυτόπτες μάρτυρες που καταθέτουν για την επίσημη έναρξη της επανάστασης;

**Παλαιών Πατρών Γερμανός**

Μιλάει για τα γεγονότα ο περιηγητής Γάλλος πρέσβης Φρανσουά Πουκεβίλ.

Ήταν παρών στο γεγονός. Διασώζει ολόκληρη την ομιλία μου

Δεν ήταν ορθόδοξος για να θέλει να υπερασπιστεί τους δικούς

του.

Και έγραψε πολύ κοντά στα γεγονότα, το 1824.

(Σηκώνεται ένα από τα παιδιά που κάθονται στο τραπέζι και δίνουν στον δημοσιογράφο ένα έντυπο)

**Δημοσιογράφος 2**

Κάποιοι καλεσμένοι μας που δε μπόρεσαν να παραβρεθούν μας στέλνουν την μαρτυρία τους γραπτή.

(Προβάλλονται οι μαρτυρίες στην οθόνη)

**Δ4. Τερτσέτης**

**Δημοσιογράφος 1**

Ο ιστορικός Τερτσέτης εκφράζεται με θαυμασμό για τον αγώνα και τους αγωνιστές για να ζωντανεύει στη μνήμη μας παρόμοιες ηρωικές εποχές του ελληνισμού.

**Tερτσέτης**

Εις τα 1821 θάλασσα και στεριά Ελληνική, έγιναν Θερμοπύλες, όθεν εξηγείται , πως λαοί, και οι πλέον ευαίσθητοι άνδρες του αιώνος, έδειξαν τόση συμπάθεια δια τον αγώνα.

Τερτσέτης

* Να σπουδάζετε κι εσείς, αδελφοί, μου,

να μανθάνετε γράμματα όσον ημπορείτε.

Κι αν δεν εμάθετε οι πατέρες, να σπου-

δάζετε τα παιδιά σας να μανθάνουν τα

ελληνικά, διότι και η Εκκλησία μας

είναι εις την ελληνικήν. Κι αν δεν σπου-

δάσεις τα ελληνικά, αδελφέ, μου, δεν

ημπορείς να καταλάβεις εκείνα που

ομολογεί η Εκκλησία μας. Καλύτερον,

αδελφέ μου, να έχεις ελληνικόν

σχολείον εις την χώραν σου παρά να

έχεις βρύσες και ποτάμια. Και ωσάν

μάθεις το παιδί σου γράμματα, τότε

λέγεται Άνθρωπος.

* «Ψυχή και Χριστός σας χρειάζονται, αυτά τα δύο δε μπορεί κανείς να σας τα πάρει εκτός κι αν τα δώσετε μόνοι σας».

*Άγιος Κοσμάς*

* «Πατούν χωριά, καίνε σπίτια, σκλαβώνουν…»

*Φιλιππίδης 1791*

* **(Δ10 Γρηγόριος Ε’)**

«Αν είναι απόφαση της θείας βουλής να πεθάνω, ας γίνω θυσία για την πίστη και την πατρίδα».

*Γρηγόριος Ε’*

* «Υιέ μου, μη λησμονήσης ποτέ, ότι οι Έλληνες μόνον εις εαυτούς πρέπει να στηρίζονται, όπως γίνωσιν Ελεύθεροι»!

*Κωνσταντίνος Υψηλάντης*

* «Κι αν είναι να πεθάνουμε για την Ελλάδα, θεία είναι η δάφνη! Μια φορά κανείς πεθαίνει».

*Φρ. Μιστράλ*

* «Πάνω απ’ όλα ανήκω στην πατρίδα μου, στην Ελλάδα»

Καποδίστριας

* «…Επιθυμούμε και παρακαλούμε αυτούς (τους μεταγενεστέρους) την Ελλάδα που με τέτοιες θυσίες και δάκρυα αναστήθηκε, να την υψώσουν στην πρώτη της λαμπρότητα και ευδαιμονία, με τη σοφία, την ευνομία και την ανδρεία. Τότε οι ψυχές μας θα αγάλλονται, διότι δεν αγωνίσθηκαν μάταια και διότι άφησαν γνήσιους απογόνους».

*Χριστόφορος Περραιβός*

(συνεργάτης του Ρήγα Φεραίου)

**Δημοσιογράφος 1**

Όσα και να πούμε για τούτο το θαύμα θα είναι λίγα. Αλλά για να μη λέμε περισσότερα λόγια ας αφήσουμε να μας μιλήσει η τέχνη.

Άλλωστε μία εικόνα χίλιες λέξεις, λένε!

Ας δούμε κάποιους πίνακες, ας ακούσουμε χιλιάδες λέξεις που έχουν να μας πουν.

**(Ακολουθούν διαφάνειες με πίνακες)**

**Δημοσιογράφος 2**

Η ιστορία σφράγισε τη ζωή μας, την καρδιά μας, το όραμα μας και ζωντανεύει τέτοιες μέρες μέσα **απ’ τις γιορτές, τις παρελάσεις**, τα τραγούδια, τους χορούς μας. Άντε παλληκάρια να σας ακούσουμε και να τραγουδήσουμε και ‘μείς μαζί σας, όπως ταιριάζει στους Έλληνες .

**Τραγούδι: 40 παλληκάρια**

Σαράντα παλικάρια  
από τη Λει- από τη Λειβαδιά.  
Πάνε για να πατήσουνε  
την Τροπο-, μωρ' την Τροπολιτσά

Στο δρόμο που πηγαίνανε γέροντα,  
μωρ' γέροντ' απαντούν.  
Ώρα καλή σου γέρο  
καλώς τα τα, καλώς τα τα παιδιά.

Πού πάτε παλικάρια  
πού πάτε βρε, πού πάτε βρε παιδιά.  
Πάμε για να πατήσουμε  
την Τροπο-, μωρ' την Τροπολιτσά

**Δημοσιογράφος 1**

**Και τώρα ώρα για λίγο παιχνίδι. (p.p.)**

Όποιος βρίσκει την απάντηση φωνάζει:

Παρακαλώ… δώστε μας την πρώτη εικόνα….

**Ερώτηση 1η :**

Τι παριστάνει ο πίνακας;

**Απάντηση:**

Τον όρκο των Φιλικών

Χειροκρότημα…

**Ερώτηση 2η :**

Ποιο ήταν το σύνθημα της επανάστασης;

**Απάντηση:**

Ελευθερία ή θάνατος.

**Ερώτηση 3η :**

Ποιο ήταν το προσωνύμιο του Κωνσταντίνου Κανάρη;

**Απάντηση:**

Μπουρλοτιέρης

**Ερώτηση 4η :**

Ποιο έργο του Διονυσίου Σολωμού αναφέρεται στην πολιορκία του Μεσολογγίου

**Απάντηση:**

Οι Ελεύθεροι πολιορκημένοι.

**Ερώτηση 5η :**

«Ο Θεός υπέγραψε την Ελευθερία της Ελλάδας και δεν παίρνει πίσω την υπογραφή του». Ποιος το είπε;

**Απάντηση:**

Θεόδωρος Κολοκοτρώνης.

**Ερώτηση 6η :**

Τι παριστάνει ο πίνακας;

**Απάντηση:**

Καταστροφή της Χίου

**Ερώτηση 7η :**

Τι παριστάνει ο πίνακας;

**Απάντηση:**

Χορός του Ζαλόγγου

**Ερώτηση 8η :**

Τι παριστάνει ο πίνακας;

**Απάντηση:**

Η δολοφονία του Καποδίστρια

**Ερώτηση 9η :**

Ποια είναι η κυρία στον πίνακα;

**Απάντηση:**

Μαντώ Μαυρογένους

**Ερώτηση 10η :**

Για να έχουμε ένα ευχάριστο τέλος …

«Η Ελλάς ευγνωμονούσα»

Τίνος είναι ο πίνακας: του Ιακωβίδη ή του Βρυζάκη;

**Απάντηση:**

Του Βρυζάκη

Συγχαρητήρια!

**ΕΘΝΙΚΟΣ ΥΜΝΟΣ**

**ΤΕΛΟΣ**